section_heading: Povijest
paragraph_text: Središte poluotoka je Benediktinski samostan, Opatija Tihany, koju je 1055. godine osnovao Andrija I. Mađarski, koji je i pokopan u njezinoj kripti. Povelja o osnutku ove opatije je prvi sačuvani zapis na mađarskom jeziku, a čuva se u benediktinskoj opatiji Pannonhalmi. Sama crkva je obnovljena u baroknom stilu 1754. godine. Ona je još uvijek u funkciji i jako je popularna turistička atrakcija zbog svoje povijesne i umjetničke važnosti. Ona također ima i najbolji pogled na Blatno jezero.